《和友游定岩读书岩诸胜》
清代·张贞生

定光去后杖无踪，独惹游人篆石宫。磴绝连云三径别，岩虚漏月七情空。

书帷案润窗前迹，瓮牖桥成指上功。代远传闻多涉怪，钵盂信否可降龙。

作者简介：（1623—1675）江西庐陵人，字干臣，号篑山。顺治十五年进士，康熙间累官侍讲学士。请罢大臣巡方之差，以为徒扰百姓，无益吏治，坐降二级。治理学，初主王守仁良知之说，后宗朱熹。去官后构我师祠，又捐宅为诚意书院。有《庸书》、《玉山遗响集》、《唾馀随录》、《圣门戒律》等。